Bekende koordloper sterfHenri Rechatin by die Niagara-valle ‘n Video van een van Henri se balanseertoertjies volg onderaan die berig. Henri Rechatin, die bekroonde koordloper wat die Alpe, die Grand Canyon en Niagara-valle op ŉ spankoord trotseer het, is oorlede. Rechatin, beter bekend as “Henry’s”, het een keer op die sweefspoor geloop wat kabelkarretjies na die spits van die Aiguille du Midi in die Alpe neem. Hy is veral bekend in Frankryk nadat hy ses maande lank bo-op ŉ spankoord oor ŉ supermark in sy tuisdorp, Saint-Etienne, gebly het. Maurice Vincent, ŉ senator en burgemeester van Saint-Etienne, het gesê Henry’s is Vrydag in die ouderdom van 82 oorlede. -SAPA